DOI: 10.14457/tu.the.2016.1655
title: ปัจจัยที่มีอิทธิพลต่อการตัดสินใจซื้อสินค้าร้านเครื่องแต่งกาย SOS (Sense of Style): กรณีศึกษาอินสตาแกรม (Instagram)

description: การวิจัยเรื่อง “ปัจจัยที่มีอิทธิพลต่อการตัดสินใจซื้อสินค้าร้านเครื่องแต่งกาย SOS (Sense of Style) กรณีศึกษาอินสตาแกรม (Instagram)” เป็นการศึกษาในรูปแบบการวิจัยข้อมูลเชิงปริมาณ (Quantitative Research) ดำเนินการเก็บข้อมูลโดยการสำรวจ  (Survey Research)  เป็นการวัดผล ณ เวลาใดเวลาหนึ่งเพียงครั้งเดียว  (Cross-Sectional Study) โดยใช้แบบสอบถาม  (Questionnaire) ชนิดที่ให้ผู้ตอบตอบแบบสอบถามเอง  (Self - Administered Questionnaire)  เป็นเครื่องมือในการเก็บรวบรวมข้อมูลจากกลุ่มตัวอย่างที่อาศัยอยู่ในเขตกรุงเทพมหานคร จำนวน 300 คนโดยมีวัตถุประสงค์การวิจัยดังนี้ เพื่อศึกษาลักษณะทางประชากรที่แตกต่างกัน กับการเปิดรับข่าวสารสินค้าร้าน SOS (Sense of Style) ผ่านอินสตาแกรม (Instagram) ที่แตกต่างกัน และเพื่อศึกษาการเลือกเปิดรับข่าวสารสินค้าร้านเครื่องแต่งกาย SOS (Sense of Style) ผ่านอินสตาแกรม (Instagram) มีความสัมพันธ์กับพฤติกรรมการซื้อสินค้าร้านเครื่องแต่งกาย SOS (Sense of Style) รวมถึงเพื่อศึกษาส่วนประสมทางการตลาด มีความสัมพันธ์กับพฤติกรรมการซื้อสินค้าร้านเครื่องแต่งกาย SOS (Sense of Style)ผลการวิจัยพบว่ากลุ่มตัวอย่างส่วนใหญ่เป็นเพศหญิงมากกว่าเพศชาย และอายุกลุ่มตัวอย่างส่วนใหญ่มีช่วงอายุ 26-33 ปี มากที่สุด รองลงมา คือ ช่วงอายุ 18-25 ปี และอันดับสุดท้ายช่วงอายุ 34 ปีขึ้นไป จำนวน 36 คน  และมีความถี่ (ครั้ง/เดือน) ในการเปิดรับข่าวสารร้านเครื่องแต่งกาย SOS (Sense of Style) ผ่านอินสตาแกรม (Instagram) โดยเฉลี่ย 19 ครั้งต่อเดือน โดยมีการเลือกเปิดรับเครื่องแต่งกายประเภทเสื้อผ้า มากที่สุด รองลงมา คือ รองเท้า และเครื่องประดับ ตามลำดับ ซึ่งเหตุผลในการเลือกเปิดรับข่าวสารคือ เพื่อต้องการทราบข้อมูลของสินค้า มากที่สุด รองลงมา คือ เพื่อต้องการทราบราคาสินค้า และเพื่อต้องการส่วนลดสินค้า  ซึ่งผลการศึกษาเกี่ยวกับปัจจัยทางการตลาดที่มีผลต่อการตัดสินใจซื้อเครื่องแต่งกายร้าน SOS (Sense of Style) พบว่า ด้านผลิตภัณฑ์ กลุ่มตัวอย่างให้ความสำคัญในประเด็นเรื่อง เครื่องแต่งกายมีการออกแบบสวยงาม ทันสมัย มากที่สุด ด้านราคาให้ความสำคัญในประเด็นมีป้ายติดแสดงราคาที่ชัดเจนมากที่สุด  ด้านช่องทางการจำหน่ายให้ความสำคัญด้านทำเลที่ตั้งร้าน SOS (Sense of Style) สะดวกต่อการเดินทาง มากที่สุด และด้านส่งเสริมการขายให้ความสำคัญในประเด็นการประชาสัมพันธ์ผ่านอินสตราแกรมร้าน SOS (Sense of Style) อย่างสม่ำเสมอ มากที่สุด  นอกจากนี้ผลการศึกษาเกี่ยวกับพฤติกรรมในการซื้อสินค้าร้านเครื่องแต่งกาย SOS (Sense of Style) พบว่า กลุ่มตัวอย่างมีความถี่ในการซื้อสินค้าร้านเครื่องแต่งกาย SOS (Sense of Style) ว่า จำนวน 1-2 ครั้ง/เดือน มากที่สุด โดยมีค่าใช้จ่ายเฉลี่ยต่อการซื้อหนึ่งครั้ง 1,001-2,000 บาท การทดสอบสมมติฐานในเรื่องลักษณะทางประชากรที่แตกต่างกัน มีการเปิดรับข่าวสารสินค้าร้าน SOS (Sense of Style ) ผ่านอินสตาแกรม (Instagram) แตกต่างกัน พบว่าเพศมีความสัมพันธ์กับการเปิดรับประเภทเครื่องแต่งกายของร้านSOS (Sense of Style) ผ่านอินสตาแกรม (Instagram) นอกนั้นปฏิเสธทุกลักษณะประชากร และการทดสอบสมมติฐานในเรื่องการเลือกเปิดรับข่าวสารสินค้าร้านเครื่องแต่งกาย SOS (Sense of Style) ผ่านอินสตาแกรม (Instagram) มีความสัมพันธ์กับพฤติกรรมการซื้อสินค้าร้านเครื่องแต่งกาย SOS (Sense of Style) พบว่าช่วงอายุมีความสัมพันธ์กับเหตุผลในการเปิดรับข่าวสารเครื่องแต่งกายของร้าน SOS (Sense of Style) ผ่านอินสตาแกรม (Instagram) นอกนั้นปฏิเสธทุกการเปิดรับ และการทดสอบสมมติฐานในเรื่องส่วนประสมทางการตลาด มีความสัมพันธ์กับพฤติกรรมการซื้อสินค้าร้านเครื่องแต่งกาย SOS (Sense of Style) พบว่า กลยุทธ์ด้านราคา มีความสัมพันธ์กับความถี่ในการซื้อสินค้าร้านเครื่องแต่งกาย SOS (Sense of Style) และกลยุทธ์ด้านการส่งเสริมการตลาด มีความสัมพันธ์กับความถี่ในการซื้อสินค้าร้านเครื่องแต่งกาย SOS นอกนั้นปฏิเสธทุกส่วนประสมการตลาด